
ΠΑΠΑΣΤΡΑΤΟΣ:  
Υποδεχόμαστε τη νέα γενιά στα προϊόντα θέρμανσης καπνού,  
το IQOS ILUMA 
 
 
 
 
Ασπρόπυργος, 7/07/2022 

Το IQOS ILUMA, η επόμενη γενιά στα προϊόντα θέρμανσης καπνού, έφτασε και στην Ελλάδα. Η χώρα μας είναι μόλις η 4η σε όλο τον κόσμο που υποδέχεται τη νέα τεχνολογία και η Παπαστράτος ενισχύει το χαρτοφυλάκιο των μη καιόμενων προϊόντων της. Ήδη 450.000 καπνιστές στην Ελλάδα έχουν υιοθετήσει το IQOS κι έχουν διακόψει το κάπνισμα.  

Το νέο προϊόν, χάρη στο καινοτόμο σύστημα SMARTCORE INDUCTION SYSTEMTM που θερμαίνει επαγωγικά τον καπνό, χωρίς χρήση λεπίδας, δεν χρειάζεται καθαρισμό, ενώ μειώνεται ακόμη περισσότερο η παραγωγή οσμών. Για τη χρήση του έχουν δημιουργηθεί νέες θερμαινόμενες ράβδοι καπνού που χρησιμοποιούνται αποκλειστικά με το IQOS ILUMA, οι οποίες παράγονται στο εργοστάσιο της εταιρείας στον Ασπρόπυργο, που από το 2018 αποτελεί ένα από τα δύο κύρια κέντρα αποκλειστικής παραγωγής καπνικών προϊόντων νέας γενιάς της Philip Morris International σε όλο τον κόσμο.  

Για την παραγωγή των θερμαινόμενων ράβδων καπνού για το IQOS ILUMA, η Παπαστράτος ανακοίνωσε το 2021 νέα επένδυση ύψους 125  εκατ. ευρώ, η οποία έχει από τότε επεκταθεί και σήμερα φτάνει τα 170 εκατ. ευρώ. Η συνολική επένδυση για εργασίες που θα ολοκληρωθούν έως το τέλος του 2023 αναμένεται να ξεπεράσει τα 250 εκατ. ευρώ. Η επένδυση αυτή επιτρέπει στην εταιρεία να ενισχύσει σημαντικά την παραγωγική και εξαγωγική της δυναμικότητα.   

Με αφορμή την κυκλοφορία του IQOS ILUMA στην ελληνική αγορά, ο Πρόεδρος και Διευθύνων Σύμβουλος της Παπαστράτος, κ. Χρήστος Χαρπαντίδης, δήλωσε:  «Στην Παπαστράτος έχουμε μάθει να μιλάμε με τις πράξεις μας. Η κυκλοφορία στην ελληνική αγορά του IQOS ILUMA μας φέρνει πιο κοντά στην υλοποίηση του στόχου μας, προκειμένου μέχρι  το 2023 το 75% των καθαρών εσόδων μας να προέρχεται από προϊόντα εναλλακτικά του τσιγάρου. Η επένδυση στην τεχνολογία είναι συνεχής. Πρόθεσή μας είναι να συνεχίσουμε να εμπλουτίζουμε το χαρτοφυλάκιο μας με νέα, καινοτόμα προϊόντα χωρίς καύση, τα οποία θα προσφέρουν ακόμη περισσότερες επιλογές στους ενήλικες καπνιστές». 
 
-ΤΕΛΟΣ- 
 
 
 
Σχετικά με την ΠΑΠΑΣΤΡΑΤΟΣ  
H Παπαστράτος, θυγατρική εταιρεία της Philip Morris International (PMI), κατέχει ηγετική θέση στην παραγωγή και εμπορία προϊόντων χωρίς καύση και τσιγάρων στην Ελλάδα εδώ και εννέα δεκαετίες. Η εταιρική πορεία της Παπαστράτος είναι άρρηκτα συνδεδεμένη με την εξέλιξη της βιομηχανίας, την οικονομική ανάπτυξη της χώρας, αλλά και την προσφορά στην κοινωνία. Το 2017, η εταιρεία γύρισε σελίδα στην ιστορία της, και με μια σημαντική επένδυση ύψους 300 εκατ. ευρώ, μετέτρεψε το εργοστάσιό της στον Ασπρόπυργο σε μονάδα αποκλειστικής παραγωγής θερμαινόμενων ράβδων καπνού για το IQOS, το πρώτο καινοτόμο προϊόν της PMI δυνητικά μειωμένου κινδύνου σε σχέση με το τσιγάρο. Τον Ιούλιο του 2020 ο Αμερικανικός Οργανισμός Τροφίμων και Φαρμάκων (FDA) αδειοδότησε το IQOS ως προϊόν διαφοροποιημένου κινδύνου, κατάλληλο για την προαγωγή της δημόσιας υγείας. Μέχρι τον Μάρτιο του 2022,  περίπου 12,7 εκατ. ενήλικοι καπνιστές σε όλο τον κόσμο, εξαιρώντας τη Ρωσία και την Ουκρανία και περισσότεροι από 400.000 στην Ελλάδα είχαν επιλέξει τη νέα αυτή τεχνολογία που είναι διαθέσιμη σε περισσότερες από 71 χώρες. Τον Ιούνιο του 2021, στην επέτειο των 90 χρόνων λειτουργίας της Παπαστράτος, η εταιρεία ανακοίνωσε τη στρατηγική της για Βιώσιμη Ανάπτυξη για την επόμενη πενταετία. Ταυτόχρονα, ανακοίνωσε και νέα μεγάλη επένδυση στο εργοστάσιό της στον Ασπρόπυργο, η οποία μέχρι σήμερα έχει ξεπεράσει τα 170 εκατ. ευρώ. Η Παπαστράτος επενδύοντας στην επιστήμη και τις νέες τεχνολογίες δημιουργεί αξία, τόσο για την εταιρεία, τους ανθρώπους της όσο και για το περιβάλλον και την κοινωνία. Το εκτεταμένο πρόγραμμα Κοινωνικής Ευθύνης, οι επανειλημμένες βραβεύσεις ως Best Work Place και Top Employer και η πιστοποίησή της ως η πρώτη εταιρεία στην Ελλάδα με Equal Salary και ως η πρώτη “Smoke-Free” εταιρεία στην Ελλάδα αποδεικνύουν ότι η στρατηγική Βιώσιμης Ανάπτυξης βρίσκεται στο επίκεντρο της επιχειρηματικής δράσης της Παπαστράτος. Περισσότερες πληροφορίες για τις δράσεις της εταιρείας μπορείτε να δείτε στο www.papastratosmazi.gr  

Για επικοινωνία με την εταιρεία: Αλεξάνδρα Γεωργιάδου, Διευθύντρια Επικοινωνίας, Παπαστράτος, τηλ. 210 419 3967 Alexandra.Georgiadou@pmi.com,  Άκης Κελέσης, Account Director αία relate, τηλ. 210 7418935, kelesis@aea.gr 

